Aanbeveling dat geskiedenis 'n verpligte skoolvak tot in graad 12 moet wees – Watter geskiedenis? | SAUK.co.za - Nuus.info
'n Ministeriële taakspan het aanbeveel dat geskiedenis 'n verpligte skoolvak tot in graad 12 moet wees.
Daar word egter gevra watse geskiedenis opgedis gaan word aan die leerlinge as die ANC-bewind dit verpligtend gaan maak.
VF Plus se voorsitter, adv. Anton Alberts, glo dit is 'n manier wat die ANC gaan misbruik om sy propaganda onder leerlinge te versprei.
Die huidige geskiedenis-sillabus is 'n eensydige verdraaiing van Suid-Afrika se geskiedenis wat wittes vir alle praktiese doeleindes bloot demoniseer, sê adv. Alberts.
Die verslag noem ook dat die huidige geskiedenis-sillabus herskryf moet word om dit meer 'Afrika-gesentreerd' te maak. Tot nou is dit te 'Eurosentries'.
"Hierdie metode om die ANC-regering se retoriek, ideologie en propaganda onder die jeug te versprei is niks anders nie as nog 'n stap nader aan 'n Marxistiese staat wat aan Stalin herinner.
"Die VF Plus sal insette lewer in die skryf van die nuwe sillabus om seker te maak dit word op 'n gebalanseerde wyse aangebied.
"Die VF Plus versoek ook ouers om 'n doelbewuste poging aan te wend om hul kinders van 'n jong ouderdom af 'n ware, gebalanseerde perspektief van die land se geskiedenis te gee. Dit kan nie net aan die ANC oorgelaat word nie," sê adv. Alberts.
« Minister van polisie, beloof dat misdaad drasties gaan afneem – Hy droom drome en sien gesigte
VBS Mutual Bank bankrot -Tesourie sal seker weer belastinggeld inspan om diefstal en bedrog te borg »